

**OPĆINA GRAČAC**

**JAVNI NATJEČAJ**

**za financiranje programa/projekata/ manifestacija**

**udruga i ostalih organizacija civilnog društva**

**u okviru javnih potreba Općine Gračac**

**za 2017. godinu**

1. Općina Gračac poziva udruge i ostale organizacije civilnog društva koje su programski usmjerene na rad u području kulture, sporta, predškolskog odgoja i ostale udruge civilnog društva da se prijave na financijsku podršku projektima /programima/ manifestacijama koji doprinose razvoju kulture, sporta, predškolskog odgoja, socijalne skrbi, zdravstva i ostalom razvoju civilnog društva.
2. Udruge i ostale organizacije civilnog društva sukladno ovom Natječaju mogu prijaviti projekt i/ili program i/ili manifestacije za sljedeća aktivnosti:
	1. sport
	2. kultura
	3. predškolski odgoj
	4. ostale javne potrebe (socijalna skrb, zdravstvo, ekološke i ostale društvene aktivnosti).

**2.1. AKTIVNOST – SPORT**

* poticanje i promicanje sporta,
* provođenje sportskih aktivnosti djece, mladeži i studenata,
* djelovanje sportskih udruga, sportskih zajednica i saveza,
* sportska priprema, domaća i međunarodna natjecanja te opća i posebna zdravstvena zaštita sportaša,
* sportsko-rekreacijske aktivnosti građana,
* sportske aktivnosti osoba s teškoćama u razvoju i osoba s invaliditetom

Ukupno planirana vrijednost Natječaja – sport je 140.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 2.000,00 kuna, a najveći iznos po pojedinom projektu je 120.000,00 kuna.

* 1. **AKTIVNOST – KULTURA**
* njegovanje kulturne tradicije i običaja hrvatskog naroda,
* kulturna suradnja s drugim gradovima i općinama u RH i međunarodna kulturna suradnja,
* sudjelovanje na kulturnim manifestacijama u Općini tijekom godine,
* poticanje glazbenog i dramskog stvaralaštva,
* izložbe i slične manifestacije koje pridonose razvoju i promicanju kulturnog života u Općini.

Ukupno planirana vrijednost Natječaja – kultura je 60.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 2.000,00 kuna, a najveći iznos po pojedinom projektu je 12.000,00 kuna.

* 1. **AKTIVOST – PREDŠKOLSKI ODGOJ**
* organiziranje slobodnog vremena djece predškolske dobi

Ukupno planirana vrijednost Natječaja – predškolski odgoj je 20.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 2.000,00 kuna, a najveći iznos po pojedinom projektu je 20.000,00 kuna.

* 1. **AKTIVNOST - OSTALE JAVNE POTREBE** (socijalna skrb, zdravstvo, ekološke i ostale

 društvene aktivnosti)

* rad s djecom s posebnim potrebama,
* rad sa socijalno ugroženim i marginaliziranim skupinama,
* aktivnosti umirovljenika s ciljem boljeg uključivanja u zajednicu,
* aktivnosti braniteljske populacije i stradalnika domovinskog rata,
* pomoći starijim i nemoćnim osobama,
* rad sa zdravstveno ugroženim osobama,
* ostale aktivnosti iz područja humanitarnog rada,
* promicanje rezultata rada strukovnih udruga koje se bave aktivnostima vezanim za zaštitu životinja, očuvanje okoliša i drugo.

Ukupno planirana vrijednost Natječaja – ostale javne potrebe je 40.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 2.000,00 kuna, a najveći iznos po pojedinom projektu je 15.000,00 kuna.

1. Javni natječaj s cjelokupnom natječajnom dokumentacijom objavit će se na službenoj mrežnoj stranici Općine Gračac [www.gracac.hr](http://www.gracac.hr).
2. Javni natječaj traje 30 dana od dana objave odnosno do 23. veljače 2017.godine.
3. Uvjeti koje udruge i ostale organizacije civilnog društva moraju zadovoljiti za dodjelu sredstava za financiranje prijavljenih programa/projekata/manifestacija su sljedeći:
4. Udruga mora biti upisana u Registar udruga (navesti broj iz Registra udruga)
5. Udruga mora biti programski usmjerena na rad u području kulture, sporta i razvoja civilnog društva što je razvidno iz ciljeva i popisa djelatnosti u statutu udruge (vidljivo u ispisu iz Registra udruga), a program provodi na području Općine Gračac,
6. Udruga mora biti upisana u Registar neprofitnih organizacija i voditi transparentno financijsko poslovanje u skladu s propisima o računovodstvu neprofitnih organizacija (navesti broj iz Registra neprofitnih organizacija Ministarstva financija) i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora,
7. Udruga mora ispuniti sve ugovorne obveze prema Općini Gračac (Općina sama provjerava ovaj uvjet),
8. Udruga ne smije imati javno dugovanje (dostaviti Potvrdu Ministarstva financija/Porezne uprave o stanju javnog dugovanja za prijavitelja iz koje je vidljivo da udruga nema duga).
9. Prije potpisa ugovora udruga će morati priložiti dokaze:
10. da se protiv odgovorne osobe u udruzi ne vodi kazneni postupak.
11. Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Gračac: [www.gracac.hr](http://www.gracac.hr)
12. Natječajnu dokumentaciju treba poslati preporučeno poštom, putem dostavljača ili osobno (predaja u pisarnicu) na sljedeću adresu:

**PROGRAM JAVNIH POTREBA U \_\_\_\_\_\_\_\_\_\_\_\_\_ (navesti aktivnost)**

**OPĆINE GRAČAC ZA 2017. GODINU – NE OTVARATI**

**OPĆINA GRAČAC**

**PARK SV. JURJA 1**

**23440 GRAČAC**

1. Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za predlaganje programa javnih potreba u sportu Općine Gračac za 2017. godinu.
2. Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.
3. Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: juo.gracac@zd.t-com.hr

KLASA: 007-02/17-01/1

URBROJ: 2198/31-01-17-1

Gračac, 23. siječnja 2017. godine

 **Općinska načelnica:**

 **Nataša Turbić, prof.**